b'\n_START_ARTICLE_\nJohan Lauritz Sundt\n_START_SECTION_\nBakgrunn\n_START_PARAGRAPH_\nHan var s\xc3\xb8nn av Peter Albrigt Sundt (1796\xe2\x80\x931847) og Inger Nielsen (1806\xe2\x80\x931883).  Faren var kj\xc3\xb8pmann i Farsund.\n_START_SECTION_\nKarriere\n_START_PARAGRAPH_\nEtter oppveksten i Farsund og farens d\xc3\xb8d i 1847 flyttet han til Larvik og fikk jobb hos Christian Christiansen jr. (1825\xe2\x80\x931894) som drev familiefirmaet Christiansen & Co..  _NEWLINE_Etter \xc3\xa5 fra 1850 til 1856 ha v\xc3\xa6rt handelsreisende utenlands, startet han som klesgrossist i Kristiania. Raskt meldte han overgang til Nittedal der han ble ordf\xc3\xb8rer i 1858. I 1862 fikk han i gang fyrstikkproduksjon med utstyr han kj\xc3\xb8pte fra en nedlagt fabrikk anlagt 1846 i Kristiania av Fritz Heinrich Fr\xc3\xb8lich (1807\xe2\x80\x931877). I 1863 startet han til og med et meieri. Broren Oluf Christian Sundt (1834\xe2\x80\x931891) overtok samtidig geskjeften i Oslo.  _NEWLINE_P\xc3\xa5 1870-tallet hadde broren Eilert Sundt (1843\xe2\x80\x931912) blitt kjent med den franske sm\xc3\xb8rekspert Auguste Pellerin (1853\xe2\x80\x931929) hos Aug. Pellerin et fils. Med sm\xc3\xb8rpatentet i lomma kunne de tre br\xc3\xb8drene i 1876 starte Christiania sm\xc3\xb8rfabrikk, det f\xc3\xb8rste i Norden. Fyrstikkfabrikken ble s\xc3\xa5 i 1878 overtatt av  Agn\xc3\xa6s T\xc3\xa6ndstikfabrik, som var eid av nevnte Christian Christiansen i Larvik. Johan Lauritz satt i fyrstikkstyret til 1883. Fra 1884 til 1887 var han i styret for Hovedbanen, og i 1887 fikk han sin St. Olavs Orden og en plass i  Tolltariffkommisjonen. Han d\xc3\xb8de i 1889, men hadde da rukket \xc3\xa5 sitte ett \xc3\xa5r i byens formannskap og blitt forespurt en ministerpost av Johan Sverdrup (1816\xe2\x80\x931892) som ble statsminister i 1884._NEWLINE_Johan Lauritz Sundt skrev ogs\xc3\xa5 teaterstykket Nils Lykke som i 1861 ble oppf\xc3\xb8rt p\xc3\xa5 Kristiania norske Theater, som gikk konkurs \xc3\xa5ret etter. Endel av hans dikt og fortellinger ble publisert i byens aviser p\xc3\xa5 1850-tallet.'